open-index/open-wikipedia-markdown huggingface dataset:
Կարոյ Անթալ

**Կարոյ Անթալ** (հունգարերեն՝ Károly Antal, ), 20-րդ դարի հունգարացի քանդակագործ։ Հիմնականում ստեղծել է նեոկլասիցիստական ոճի

## Կենսագրական հակիրճ տեղեկություններ
1928 թվականից մինչև 1937 թվականը Կարոյն ուսանել է Բուդապեշտի գեղարվեստի ակադեմիայում. եղել է Իշտվան Սենտդյորդի ուսանողը։ Այնուհետև պետության շնորհած կրթաթոշակով 1934–1935 թվականներն ուսումը շարունակել է Հռոմում, որտեղ հետագայում նի շարք անգամներ մասնակցել է ցուցահանդեսների։

Անթալի վաղ շրջանի գործերն ստեղծվել են կերպարվեստի Հռոմի դպրոցի ներկայացուցիչներին բնորոշ նեոկլասիցիստական ոճով։ Դա վառ կերպով դրսևորված է նրա  "*St Gellért*" ու "*Frater Julianus*" քանդակներում, որոնք կերտվել են 1937 թվականին և կանգնեցվել Բուդապեշտի Ձկնորսների բաստիոնում, և 1938 թվականին արարված «Սուրբ Ստեֆանի թագադրումը» աշխատանքում, որ տեղադրված է Էստերգոմում։ Երկրորդ համաշխարհային պատերազմի ավարտից հետո քանդակագործը մի շարք հուշակոթողներ է ստեղծել։

Հիշատակման արժանի գործերից են նաև Պեչի տաճարի ճակտոնի՝ 1962 թվականին նրա կերտած զարդաքանդակները։

## Պատկերասրահ


Pécs székesegyház oromzat.JPG|Պեչի տաճարի ճակտոնի դրվագ
Hungary Pecs 2005 June 086.jpg|Պեչի տաճարի ճակտոնը

 

## Աշխատանքներ
Կարոյ Անթալի լավագույն աշխատանքներից են նրա հետևյալ քանդակները.
* Շանդոր Կյորյոշի Չոմայի բրոնզե հուշարձանը
* Վանական Յուլիանի բրոնզե հուշարձանը (*Friar Julian*)
* Ինժեներ Կալման Կանդեի հուշարձանը Միշկոլցում

Kőrösi Csoma Sándor Pécs.JPG|Շանդոր Կյորյոշի Չոմայի բրոնզե հուշարձանը
Budavar-Julianusbarat.jpg|Վանական Յուլիանի բրոնզե հուշարձանը (*Friar Julian*)
KandoKalman AK.jpg|Ինժեներ Կալման Կանդեի հուշարձանը Միշկոլցում


## Ծանոթագրություններ

## Արտաքին հղումներ
* Կարոյ Անթալի պրոֆիլը (անգլերեն)

Կատեգորիա:Հունգարացի արվեստագետներ
Կատեգորիա:Հունգարացի քանդակագործներ
Կատեգորիա:Հունգարիայի արվեստ
Ֆերենց Դեակ

**Ֆերենց Դեակ** (, ), քաղաքական գործիչ, 1867 թվականի Ավստրո-հունգարական համաձայնագրի կնքահայրը։

## Կենսագրություն
Ֆերենց Դեակը ծնվել է 1803 թվականին, եղել է Ֆերենց Դեակի Ավագի և Էրժեբեթ Շիբրիկի վեցերորդ երեխան։ Դեակի մայրը մահացել է տղայի ծննդաբերության ժամանակ, և մինչև 1808 թվականը տղան դաստիարակվել է հորեղբոր՝ Յոզեֆ Դեակի մոտ Զալատարնոկում, այնուհետև կրտսեր եղբոր դաստիարակությամբ զբաղվել են նրա ավագ եղբայրն ու քույրերը՝ Անտալը, Յոզեֆան և Կլարան։

1817 թվականին Ֆերենց Դեակն ընդունվել է Դյորի Թագավորական ակադեմիա։ 1817-1819 թվականներին սովորել է փիլիսոփայության ֆակուլտետում, ինքնուրույն սովորել իրավունքի պատմություն ու սահմանադրություն։ Պեշտում երկու տարի անցել է իրավաբանական պրակտիկա։ 1823 թվականին ստացել է իրավաբանի վկայական։ Դեակը հրապուրվել է նաև գրականությամբ, նախընտրել է Շանդոր Կիշֆալուդիի և Միհայ Վյորյոշմարտիի պոեզիան։ Վերջինիս հետ Դեակը նամակագրական կապ է ունեցել, հետո անձամբ ծանոթացել, և նրանց միջև բարեկամական ջերմ հարաբերություններ են եղել։ 1839 թվականին ընտրվել է Հունգարիայի գիտությունների ակադեմիայի անդամ, 1855 թվականին դարձել նրա նախագահը։

1824-1832 թվականներին Ֆերենց Դեակը Զալա կոմիտատում աշխատել է փաստաբան որբերի հարցերով։ 1833 թվականին Դեակը իր եղբայր Անտալին փոխարինել է Բրատիսլավայի սեյմում և միացել ընդդիմությանը։ Նա պաշտպանել է գյուղացիների իրավունքները, պայքարել խոսքի ու կրոնի ազատության, մահապատիժը վերացնելու համար։ Նրան հաջողվել է ընդդիմադիր շրջանակները միավորել «Դեակի կուսակցության» մեջ և ղեկավարել այն։ 1848 թվականին Լայոշ Բատթյանյիի հունգարական առաջին կառավարությունում նա դարձել է արդարադատության նախարար։
[250px|մինի|ձախից|Ֆերենց Դեակի արձանը [Զալաէգերսեգում]]

Երբ 1848 թվականին հեղափոխությունը վերածվել է ազատագրական շարժման, Դեակը փորձել է բանակցություններով հանդես գալ հունգարական կառավարության ու Վիեննայի միջև։ Բանակցություններում անհաջողության մատնվելով՝ Դեակը մեկնել է Կեհիդակուստանի իր կալվածք։ Հեղափոխության ճնշումից հետո Դեակը կոչ է արել Հաբսբուրգների հետ պասիվ դիմադրության քաղաքականություն վարել։ 1854 թվականին նա վաճառել է իր կալվածքը և տեղափոխվել Պեշտ։ 1861 թվականին ներկայացուցիչների հավաքում Դեակն առաջադրվել է Պեշտից։ Նրան առաջին հերթին աջակցություն են հայտնել Յոզեֆ Էտվյոշը և Իշտվան Սեչենյին։

1865 թվականի ապրիլի 15-ին «Pesti Napló» թերթում հրատարակվել է Դեակի հայտնի հոդվածը, որով սկիզբ է դրվել բանակցություններին։ Դրանք ավարտվել են Ավստրո-հունգարական համաձայնագրով։ 1867 թվականից հետո Դեակը զգալի դեր է խաղացել քաղաքացիական օրենսգրքի նախապատրաստման գործում, այնուհետև անցել է ակտիվ քաղաքական կյանքի։ 1868 թվականին Ֆերենց Դեակը հանդես է եկել հունգարերենին պետական լեզվի կարգավիճակ տալու նախաձեռնությամբ։

Մահացել է 1876 թվականի հունվարի 28-ին սրտի հիվանդությունից և թաղվել Կերեպեշի գերեզմանոցում։

Ֆերենց Դեակի անունով է կոչվում Հունգարիայի մայրաքաղաքի կենտրոնական հրապարակներից մեկը և Բուդապեշտի մետրոպոլիտենի՝ նույն հրապարակի տակ գտնվող կայարանը։ Բուդապեշտում կանգնեցված է նրա արձանը։

## Ծանոթագրություններ

## Գրականություն
* 

## Արտաքին հղումներ
* 
* Budapest Pocket Guide
* Dario Castiglione, Ian Hampsher-Monk. The history of political thought in national context

Կատեգորիա:Հունգարիայի գիտությունների ակադեմիայի անդամներ
Կատեգորիա:Հունգարիայի քաղաքական գործիչներ
Հունգարա-կանադական հարաբերություններ

**Հունգարա-կանադական հարաբերություններ**, երկկողմ դիվանագիտական հարաբերություններ Հունգարիայի և Կանադայի միջև։

## Պատմություն
1800-ական թվականների սկզբին հունգարացի առաջին ներգաղթյալները ժամանեցին Կանադա և բնակություն հաստատեցին հիմնականում Օնտարիո նահանգում և Կանադական տափաստաններում։ 1867 թվականին Կանադան դարձավ համադաշնություն, իսկ Հունգարիան միավորվեց Ավստրիայի հետ և կազմավորեց Ավստրո-Հունգարական կայսրությունը։ Այդ ժամանակ Կանադայի և Ավստրո-Հունգարիայի միջև բոլոր պաշտոնական շփումները իրականացվել են Լոնդոնի միջոցով։

1914 թվականի օգոստոսին Բրիտանական կայսրությունը պատերազմ հայտարարեց Ավստրո-Հունգարիային և Գերմանական կայսրությանը։ Կանադացիներն ու բրիտանացիները միասին դիմակայեցին Կենտրոնական տերություններին Առաջին համաշխարհային պատերազմի ժամանակ։ 1918 թվականի պատերազմի ավարտից հետո Հունգարիան անկախ երկիր դարձավ։ Երկրորդ համաշխարհային պատերազմի ժամանակ (1939-1945) կանադական և հունգարական զորքերը կռվում էին միմյանց դեմ Կենտրոնական Եվրոպական գործողության ընթացքում։ Պատերազմի ավարտից հետո Հունգարիան դարձել Է Ժողովրդական Հանրապետություն։

1956 թվականին Հունգարական ապստամբությունից հետո ավելի քան 30 000 հունգարացի լքել է երկիրը և գաղթել Կանադա, որը դարձել է այն սակավաթիվ երկրներից մեկը, որը նրանց ապաստան է տրամադրել իր տարածքում։ 1964 թվականին Կանադան և Հունգարական Ժողովրդական Հանրապետությունը պաշտոնապես դիվանագիտական հարաբերություններ հաստատեցին, իսկ 1965 թվականին Կանադան նշանակեց Բուդապեշտում իր առաջին դեսպանին։ 1989 թվականին Հունգարիան դադարեց սոցիալիստական պետություն լինելուց և 1990 թվականի հուլիսին խորհրդային զորքերը լքեցին երկիրը։ Այդ իրադարձություններից հետո հունգարա-կանադական հարաբերությունները սկսել են արագ զարգանալ. մի քանի բարձրաստիճան այցեր են իրականացվել այդ երկրների ղեկավարների մակարդակով։

2014 թվականին Կանադան և Հունգարիան նշել են դիվանագիտական հարաբերությունների հաստատման 50 տարին։ Կանադայում բնակվում է հունգարական արմատներ ունեցող շուրջ 300 000 մարդ։

## Առևտուր
2015 թվականին երկու երկրների միջև ապրանքաշրջանառության ծավալը կազմել է 706 միլիոն ԱՄՆ դոլար։ Կանադան Հւոնգարիա է արտահանում էլեկտրատեխնիկա, տրանսպորտային միջոցներ, պլաստմասե, օպտիկական և բժշկական սարքավորումներ։ Հունգարիան Կանադա է արտահանում մեքենայական սարքավորումներ, դեղագործական արտադրանք, Էլեկտրասարքավորումներ, տրանսպորտային միջոցներ, օպտիկական և բժշկական սարքավորումներ։ Կանադական Linamar ընկերությունը (երկրում ավտոմոբիլային արդյունաբերության խոշորագույն ձեռնարկություններից մեկը) մասնաճյուղ ունի Հունգարիայում, որտեղ աշխատանքի է տեղավորվել 2300 տեղացի։ 2016 թվականի հոկտեմբերին Կանադան և Եվրամիությունը ստորագրել են համապարփակ տնտեսական և առևտրային համաձայնագիր։

## Դիվանագիտական ներկայացուցչություններ
* Հունգարիան դեսպանատուն ունի Օտտավայում և գլխավոր հյուպատոսություն՝ Տորոնտոյում։
* Կանադան դեսպանատուն ունի Բուդապեշտում։

## Ծանոթագրություններ

Կատեգորիա:Կանադայի երկկողմ հարաբերություններ
Կատեգորիա:Հունգարիայի երկկողմ հարաբերություններ
ScanKromsator

**ScánKromsátor**, ծրագիր, որ նախատեսված է սկանավորման արդյունքում ստացված նկարների մշակման համար։ Մշակման արդյունքում նկարը պահպանվում է DjVu կամ PDF ֆորմատով։ Մշակված է Windows օպերացիոն համակարգի համար սակայն կարող է աշխատել նաև Linux-ի վրա։

ScanKromsator-ը համարվում է հին և հայտնի ծրագրերից մեկը, որը նախատեված է թվայնացված նկարների մշակման համար։

## Հնարավորություններ
Ծրագրի հնարավորությունները նշված են 1.0 beta տարբերակի հեղինակային իրավունքի մեջ․

* Ֆորմատի ձևափոխություն։ 
* Լուսանկարների պտտում 90, -90, 180 աստիճանով։ 
* Էջի ծալման ավտոմատ ուղում։ 
* Էջի պտտումը երկու առանձին մասերի բաժանում։ 
* Էջի չափի ավտոմատ որոշում և աբողջը մի չափի դարձնելու հնարավորություն։ 
* Էջերի դաշտի ավտոմատ ուղում։ 
* Դիմանկարների մշակում։

Ինչպես նաև, ավելի նոր տարբերակներում․ 
* Նկարազարդումը տեքստի առանձնացման հնարավորություն։

## Ապահովում
Ծրագրային ապահովման թողարկումները տեղադրված են Ru-board.com-ի ֆորումներում՝ "ScanKromsator" թեմայով։

## Տես նաև
*Գրքերի թվայնացում

## Ծանոթագրություններ

## Արտաքին հղումներ
* v5.6A
* Scan and Share v1.07

Կատեգորիա:Համակարգչային ծրագրեր
Միգել Էռան

**Միգել Էռան** (, ), իսպանացի դերասան։ Առավել հայտնի է «Թղթե տունը» հեռուստասերիալում Անիբալ «Ռիո» Կորտեսի դերով և «Էլիտա» հեռուստասերիալում Քրիստիան Էքսպոսիտոյի դերով։ 2016 թվականին ստացել է «Գոյա» մրցանակ «Լավագույն նոր դերասան» անվանակարգում, «Փոխարենը ոչինչ» ֆիլմում ունեցած դերի համար։

## Վաղ կյանք
Էռանը ծնվել է Մալագայում և մանուկ հասակում տեղափոխվել Մադրիդ իր մոր հետ, նրանք ապրել են Չամբերի քաղաքի հարևանությանբ։ Նա չի սիրել դպրոցը և երազել է դառնալ ավտոմեխանիկ։

## Կարիերա
Մալագայի փողոցներում դերասան և ռեժիսոր Դանիել Գուսմանի հետ պատահական հանդիպումը հանգեցրել է նրան, որ Էռանը մարմնավորել է Դարիոյի դերը «Փոխադարձ ոչինչ» ֆիլմում, որի համար 2016 թվականին ստացել է «Գոյա» մրցանակ։

2017 թվականին նկարահանվել է Antena 3 հեռուստաալիքի (հետո գնվել է Նեթֆլիքսի կողմից) թողարկած «Թղթե տունը» սերիալում՝ մարմնավորելով Ռիոյին։ 2018 թվականին նկարահանվել է Նեթֆլիքս հեռուստաալիքի թողարկած «Էլիտա» հեռուստասերիալում՝ մարմնավորելով Քրիստիանին։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի դերասաններ
Կատեգորիա:Դերասաններ այբբենական կարգով
Կատեգորիա:Իսպանացի կինոդերասաններ
Կատեգորիա:Հեռուստատեսային դերասաններ
Կրիստինա Վինբերգ

**Կրիստինա Եվա Մարտինա Վինբերգ** (ծննդյամբ` Օլսսոն, , ), շվեդ պետական և քաղաքական գործիչ, Շվեդիայի դեմոկրատական կուսակցության նախկին անդամ։ Վինբերգը մեծացել է Յոնչյոպինգում և երիտասարդ տարիքում վերցրել մոր օրիորդական ազգանունը։ Նախկինում ամուսնացած է եղել Թոմմի Սվենսոնի հետ (ծնվել է 1961) և ուներ երեք երեխա։

## Գործունեություն
Կրիստինա Վինբերգը ութ տարի աշխատել է Յոնչյոպինգս-Պոստենում որպես գովազդային գործակալ, որից հետո տասնհինգ տարի աշխատել է տոմսավաճառ, այնուհետև` որպես բուժքրոջ օգնական, որը հոգում է դեմենցիայով տառապող մարդկանց։ Եղել է Յոնչյոպինգի օկրուգային խորհրդի անդամ և 2010 թվականի պառլամենտի ընտրություններում պատգամավորության թեկնածու։ 2010 թվականից Յոնչյոպինգի քաղաքապետարանում եղել է քաղաքային խորհրդի անդամ։ 2014 թվականի մայիսին Վինբերգը ընտրվել է Եվրախորհրդարանի անդամ։ Եղել է նաև խորհրդարանական ընտրությունների թեկնածու և 2014 թվականի սեպտեմբերին 29-ին ընտրվել է Շվեդիայի խորհրդարանում, բայց նույն օրը հրաժարական է տվել Եվրախորհրդարանում իր աշխատանքի պատճառով։ Վինբերգին Ռիկսդագում փոխարինել է Նինա Կաինը։

### Եվրախորհրդարան 2014-2019
Կրիստինա Ուինբերգը ԵՄ խորհրդարանի անդամ է եղել Շվեդիայի դեմոկրատներ կուսակցությունից, եղել է Քաղաքացիական ազատությունների, արդարադատության և ներքին գործերի հանձնաժողովի մշտական անդամ, ինչպես նաև ընդգրկված է եղել Մաշրիկայի երկրների հետ հարաբերությունների պատվիրակության կազմում։ Ուինբերգն առաջին անգամ  Եվրախորհրդարանում ելույթ է ունեցել 2014 թվականի հուլիսի 14-ին, երբ առաջարկել է ԵՄ-ին մտցնել ժամանակավոր սահմանային հսկողություն՝ համաձայն Շենգենյան օրենսդրության։ «Դրանից հետո միայն մենք կարող ենք գտնել լուծումներ այնտեղ, երբ դրանք անհրաժեշտ են, տեղերում մարդկանց օգնելու համար», իր ելույթում ասել էր Վինբերգը։ Եվրապառլամենտի անդամ լինելու պարտականություններից բացի, Վինբերգը եղել է Սահմանադրական հարցերի հանձնաժողովի և Մագրեբի ու Արաբական Մագրեբի  միության երկրների հետ հարաբերությունների պատվիրակության անդամի տեղակալ։

2016 թվականի դեկտեմբերին նրան արգելեցին մասնակցել Իսրայելի փոխարտգործնախարար Ցիպի Հոտովելիի հետ հանդիպմանը, քանի որ Իսրայելի կառավարությունը կարծում է, որ շվեդ դեմոկրատները, ըստ հրեական հեռագրական գործակալության, «երբեմն ունեն նեոնացիստական հայացքներ»։ Ի նշան բողոքի՝ Ռոնալդ Ռեյգանի ժառանգության հիմնադրամի վաստակավոր գիտաշխատող Բեքի Նորտոն Դանլոպը, որը նախագահ Դոնալդ Թրամփի անցումային խմբի կազմում էր, չեղյալ հայտարարեց հանդիպումը։

### Հեռացում
2019 թվականի մայիսի 19-ին հայտարարվեց, որ Վինբերգը հեռացվել է կուսակցությունից և հանվել 2019 թվականի Եվրախորհրդարանի ընտրությունների Շվեդիայի դեմոկրատների ցուցակից։ Կուսակցությունը հիմնավորեց այս որոշումը՝ վկայակոչելով Վինբերգի անպարկեշտ պահվածքը։ Տարբեր տեսակետներ կան այն մասին, թե ինչու է նրան հեռացրել։ Ըստ Շվեդիայի դեմոկրատների ղեկավարության, դա պայմանավորված էր նրանով, որ նա երկրի ներսում իրեն պատշաճ չէր պահում և օրինապահ չէր։ Սակայն, որոշ ԶԼՄ-ների հաղորդումների համաձայն, դա տեղի է ունեցել այն պատճառով, որ Վինբերգը հրապարակավ հայտարարել է, որ Եվրախորհրդարանում իր գործընկեր Պիտեր Լունդգրենը փորձել է սեռական ոտնձգություններ կատարել փակ կուսակցական միջոցառման ժամանակ, մասնավորապես, նա բռնել էր իր կրծքից։

## Ծանոթագրություններ

Կատեգորիա:Շվեդիայի կին քաղաքական գործիչներ
Կատեգորիա:Ստոկհոլմի համալսարանի շրջանավարտներ
Էդուարդ Տելչ

**Էդուարդ Տելչ** (, , ), հունգարացի քանդակագործ։

## Կենսագրություն
Էդուարդ Տելչը ծնվել է 1872 թվականին Բայայում։ Սովորել է Սուբոտիցայի գիմնազիայում, իսկ 1887 թվականից Բուդապեշտի արհեստագործական ուսումնարանում։ 1888 թվականին ընդունվել է Վիեննայի գեղարվեստի ակադեմիա, որտեղ մինչև 1892 թվականը սովորել է քանդակագործ Էդմունդ ֆոն Հելմերի մոտ։ 1892 թվականին ստացել է Ֆյուգերի մրցանակ։

Մինչև 1895 թվականը Տելչը հատուկ դպրոցում քանդակագործություն է սովորել գերմանացի քանդակագործ Կասպար ֆոն Ցումբուշի մոտ։ 1893 թվականին նրա առաջին աշխատանքները ցուցադրվել են Մյուչառնոկ արվեստի սրահում։ 1895 թվականին Տելչն աշխատել է Դյորդ Զալայի մոտ, իսկ 1896 թվականին սեփական արվեստանոցն է բացել Բուդապեշտում։ 1896 թվականին Տելչի քանդակները ցուցադրվել են Բուդապեշտում՝ հազարամյակի ցուցահանդեսում, իսկ 1906 թվականին նրա դիմանկարներն ու պուտոյի (Վերածննդի շրջանում հանդիպող փոքրիկ մերկ կամ կիսամերկ տղայի կերպար) քանդակը ցուցադրվել են Միլանում՝ Համաշխարհային ցուցահանդեսում։ Էդուարդ Տելչը կերտել է Թոմաս Գրեշեմի քանդակային դիմանկարը Գրեշեմի պալատի ճակատամասը զարդարելու համար, Լայոշ Կոշուտի հուշարձանը Կեչկեմետում, քաղաքական գործիչ Դեժյո Սիլադյիի կիսանդրին, Միհայ Վյորյոշմարտիի արձանը համանուն հրապարակում (համատեղ աշխատանք Էդուարդ Կաշոտի հետ), Լասլո I-ի արձանը Բուդապեշտի Հերոսների հրապարակի համար և Միկլոշ Բարաբաշի և Միխայ Մունկաչիի մահարձանները։
[thumb|220px|ձախից|[Լայոշ Կոշուտի արձանը Կեչկեմետում]]

Էդուարդ Տելչը ճանապարհորդել է Իտալիայում, Ֆրանսիայում, Գերմանիայում և Անգլիայում, 1920-1922 թվականներին ապրել է Ուտրեխտում։ Հայրենիք վերադառնալուց հետո կերտել է մանկական քանդակաշար «Հելերտ» հյուրանոցի լողավազանի համար և ճարտարապետ Իգնաց Ալպարի արձանը Վարոշլիգեթի Վայդահունյադ ամրոցի համար։

Ֆերենց Սարնովսկու և Ֆյուլ Բեկի հետ Էդուարդ Տելչը համարվում է հունգարական մեդալագործության հիմնադիրներից մեկը։ Տելչը հեղինակել է մեդալներ քաղաքական գործիչներ Ֆերենց Դեակի և Դյուլա Անդրաշի Ավագի, նկարիչ Ֆերենց Սոլդատիչի, երաժիշտ Դավիդ Պոպերի պատկերներով, ինչպես նաև «Մայրություն», «Նստած Պանը» մեդալները։ Տելչի աշխատանքները մասնակցել են միջազգային տարբեր ցուցահանդեսների Անտվերպենում, Դրեզդենում, Բրյուսելում, Մոնցայում, Բարսելոնում, Փարիզում, Վենետիկում, ինչպես նաև Սենթ Լուիսի Համաշխարհային ցուցահանդեսում։ Էդուարդ Տելչի արվեստանոցում աշխատել են քանդակագործներ Դյուլա Մուրանյին, Լայոշ Բերանը, Յոզեֆ Ռեմենյին և Պաուլ Վինչեն։ Էդուարդ Տելչը եղել է «Կիրառական արվեստի հունգարական միության» անդամ։

Մահացել է 1948 թվականին, թաղված է Ֆարկաշրետիում։

## Ծանոթագրություններ

## Արտաքին հղումներ
* Կենսագրություն

Կատեգորիա:19-րդ դարի քանդակագործներ
Կատեգորիա:20-րդ դարի քանդակագործներ
Կատեգորիա:Հունգարացի քանդակագործներ
Կատեգորիա:Հրեա քանդակագործներ
Կատեգորիա:Նկարիչներ այբբենական կարգով
Մարիանա (նկար, Միլլե)

**«Մարիանա»** (), անգլիացի նկարիչ Ջոն Էվերեթ Միլլեի նկարը՝ ստեղծված 1851 թվականին։

## Սյուժե
«Մարիանան» ստեղծվել է Ուիլյամ Շեքսպիրի «Չափ ընդ չափի» պիեսի հիման վրա, որտեղ Մարիանան պետք է ամուսնանար Անջելո անունով հերոսի հետ, սակայն մերժվում է, քանի որ նրա օժիտը նավաբեկության հետևանքով կորչում է։ Աղջիկը միայնակ կյանք է վարում՝ դեռևս կարոտելով իր սիրեցյալին։ Այնուամենայնիվ, պիեսի վերջում Անջելոն՝ կերպարներից ամենաբացասականը, որն իրական հանցագործություն է կատարում ընդդեմ գրավոր և չգրված օրենքների, դեռ ամուսնանում է Մարիանայի հետ։

Երբ Միլլեի նկարն առաջին անգամ հայտնվել է Լոնդոնի Գեղարվեստի թագավորական ակադեմիայում, այն ուղեկցվել է Ալֆրեդ Թեննիսոնի «Մարիանա» բանաստեղծությամբ.

## Նշանակություն
Վիկտորյական դարաշրջանի պրեռաֆայելիտ նկարիչների մոտ թույլ և հեզաբարո կնոջ գաղափարը փոխակերպվել է զոհ կնոջ գաղափարին, ընդ որում հաճախ չիրականացված սեռական ցանկության և զգացմունքայնության համատեքստում։ Միլլեի մոտ Մարիանան կանգնած է դիրքով, որն արտահայտում է ոչ միայն տխրություն և ողբ, այլ նաև զգացմունքային ցանկություն։

Այս նկարը ակներևաբար ցույց է տալիս, թե ժամանակի հետ որքան են փոխվել պրեռաֆայելիտների գաղափարները, որոնք սկսել են որպես կրոնական նկարիչներ և պայքարել են վաղ իտալական արվեստի անկեղծությանն ու պարզությանը վերադառնալու համար։ Քննադատ Ջոն Ռասկինը գրել է, որ «նրանց [պրեռաֆայելիտական շարժման] ստեղծագործություններում… ամենահատկանշականը ոչ թե Մարիամի կերպարն էր, որ ընդունում է ավետումը, այլ Մարիամի ձգված կերպարը, որը հոգնել է նորությունների բացակայությունից»։

## Ծանոթագրություններ

## Աղբյուրներ
*''Մարիանա''  1851 . Tate Gallery display caption, July 2007.
* "Millais: An Exhibition Organized by the Walker Art Gallery Liverpool and the Royal Academy of Arts London", January–April 1967. London: William Clowes and Sons, 1967.

Կատեգորիա:1851 նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Կանանց դիմապատկերներ
Կատեգորիա:Շեքսպիրի ստեղծագործությունների հիման վրա նկարներ
Կատեգորիա:Ջոն Էվերեթ Միլլեի նկարներ
Թալգաթբեկ Աբայդիլդին

**Թալգաթբեկ Աբայդիլդին** (, ), ղազախ քաղաքական գործիչ։

## Կենսագրություն
Ծնվել է 1948 թվականի սեպտեմբերի 16-ին, Աքմոլինի մարզի Եսիլ քաղաքում։

1974 թվականին ավարտել է Ղազախստանի Աբայի անվան պետական մանկավարժական ինստիտուտը (մաթեմատիկայի ուսուցիչ), 1993 թվականին ավարտել է Ղազախստանի կառավարման, տնտեսագիտության և կանխատեսման ինստիտուտը։

Աշխատել է որպես հանրապետության նախագահի խորհրդական, շրջակա միջավայրի պաշտպանության փոխնախարար։

Ծառայել է խորհրդային բանակում։

1974-1980 թվականներին աշխատել է ԿազՊի արհմիութենական հանձնաժողովի նախագահի տեղակալ, հրահանգիչ, Կոմերիտմիության Ալմա-Աթայի շրջկոմի ուսանողական շինարարական խմբերի շտաբի հանձնակատար։ 1980-1988 թվականներին աշխատել է Ալմա-Աթայի քաղաքի Կալինինի շրջանի գործկոմի վարչության պետ, Ալմա-Աթայի քաղաքային կուսակցության կոմիտեի ղեկավարի տեղակալ։

1988-1991 թվականներին աշխատել է որպես դասախոս, Ղազախստանի Կոմկուսի կենտկոմի բաժնի քաղաքական կազմակերպիչ։

1991—1993 թվականներին աշխատել է կրոնական կազմակերպությունների հետ հարաբերությունների բաժնի ավագ ռեֆերենտ, ավագ գիտաշխատող, Նախագահի աշխատակազմի քաղաքական վերլուծության բաժնի խորհրդատու, նախագահին առընթեր գլխավոր հսկիչ տեսչության պետական տեսուչ։

1993—1995 թվականներին եղել է Կենտրոնական ընտրական հանձնաժողովի անդամ։

1995-1997 թվականներին աշխատել է որպես նախագահի աշխատակազմի կազմակերպման և վերահսկման բաժնի պետական տեսուչ։

1997 թվականի մարտ-մայիս ամիսներին աշխատել է որպես Կոկչետավայի շրջանի ղեկավարի տեղակալ։

1997 թվականի մայիսից աշխատել է որպես Արևելյան Ղազախստանի շրջանի շրջանի ղեկավարի տեղակալ։

2000 թվականի դեկտեմբերից աշխատել է որպես Արևելյան Ղազախստանի շրջանի ղեկավարի առաջին տեղակալ։

1999 թվականից աշխատել է որպես Օտան կուսակցության Արևելյան Ղազախստանի շրջկոմի նախագահ։

2003 թվականի փետրվարի 27-ից եղել է Արևելյան Ղազախստանի տարածաշրջանի ղեկավար (Ղազախստանի Հանրապետության Նախագահի 2003 թվականի փետրվարի 26-ի N 1027 թվականի որոշմամբ)։ Փոխարինել է Վիտալի Մեթեին։

2004 թվականի դեկտեմբերի 8-ին ազատվել է Արևելյան Ղազախստանի շրջանի ղեկավարի պաշտոնից. նրան փոխարինել է Խրապունովը։

2005 թվականին Արևելյան Ղազախստանի Հանրապետության Խորհրդարանի ընտրություններում ստացել է ձայների 89,5 տոկոսը և մտել է Սենատ.։

2008 թվականին եղել է տնտեսական և տարածաշրջանային քաղաքականության հանձնաժողովի քարտուղար։ Խորհրդարանի Սենատի անդամ է ընտրվել Արևելյան Ղազախստանի տարածաշրջանից։

## Ընտանիք
Ամուսնացած է, ունի երկու որդի։

## Մրցանակներ
* Պարգևատրվել է «Կուրմետ» շքանշանով, Ղազախստանի ԽՍՀ գերագույն խորհրդի դիպլոմով և յոթ մեդալով։
* 2013 թվական՝ Պատվիրակի շքանշան։

## Լրացուցիչ տեղեկություն
* 2005 թվականի սեպտեմբերի 1-ին «Գազել» մեքենա է նվիրել Ալթայի երկրամասի գյուղական դպրոցին։

## Ծանոթագրություններ

## Արտաքին հղումներ
* Դ. Աշիբաև Кто есть Кто в Казахстане. Изд-е 6-е. Алматы, 2002, с. 5). 
* http://www.deputate.kz/more_decision.aspx?id=1585

Կատեգորիա:Ղազախստանի քաղաքական գործիչներ
Խայմե Լորենտե

**Խայմե Լորենտե Լոպես** (, , առավել հայտնի է որպես **Խայմե Լորենտե**), իսպանացի դերասան։ Առավել հայտնի է Antena 3 հեռուստաալիքի (հետո գնվել է Նեթֆլիքսի կողմից) թողարկած «Թղթե տունը» հեռուստասերիալում Ռիկարդո «Դենվեր» Ռամոսի դերով և Նեթֆլիքս հեռուստաալիքի թողարկած «Էլիտա» հեռուստասերիալում Ֆերնանդո «Նանո» Գարսիա Դոմինգուեսի դերով։

## Վաղ կյանք
Լորենտեն ծնվել և մեծացել է Իսպանիայի հարավ-արևելքում գտնվող Մուրսիա քաղաքում։ Ունի ավագ քույր՝ Ջուլիան։ Բարձրագույն դրամատիկական արվեստի դպրոցում սովորել է դերասանական վարպետություն։

## Անձնական կյանք
2018 թվականից հանդիպում է Մարիա Փեդրազայի հետ։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի դերասաններ
Կատեգորիա:Դերասաններ այբբենական կարգով
Կատեգորիա:Թատրոնի դերասաններ
Կատեգորիա:Իսպանացի դերասաններ
Կատեգորիա:Իսպանացի երգիչներ
Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի մոդելներ
Տուգանային մեկուսարան

**Տուգանային մեկուսարան**, ուղղիչ հիմնարկի բաժին, որտեղ տեղակայված են խցիկներ կալանքի ռեժիմը խախտողների համար։ Տուգանային մեկուսարաններում գտնվողների իրավունքներն զգալիորեն սահմանփակվում են։

Նրանց համար արգելված ն տեսակցությունները, հեռախոսազանգերը, ծանրոցներ ստանալը, ծանրոցներ փոխանցելը, ցանկացած ապրանքների ձեռքբերումը, ծխախոտը, արգելվում է իրենց հետ տանել սնունդ և անձնական իրեր, բացառությամբ առաջին անհրաժեշտության իրերի (ատամի մածուկ, զուգարանի թուղթ, օճառ, սրբիչ և այլն)։

Տուգանային մեկուսարանում կալանքի առավելագույն ժամկետը 15 օր է։ Պատիժը կիրառելի չէ I խմբի հաշմանդամների, հղի կանաց, մանկատանը մինչև 3 տարեկան երեխա ունեցող կանանց համար։

Տուգանային մեկուսարանն ուղարկելն ուղղիչ հիմնարկների ամենախիստ պատիժն է, որով այն տարբերվում է մենախցերում և կամերային տիպի տարածքներում տեղավորումից, որտեղ նրանց թույատրվում են կարճատև այցելությունները, ծանրոցների ստացումը, կանխիկ դրամական միջոցների ծախսուը, չնայած այդ իրավունքները զգալիորեն սահմանափակ են։

## Տուգանային մեկուսարանը ԽՍՀՄ-ում
Խորհրդային տարիներին տուգանային մեկուսարանում պատիժն ավելի խիստ բնույթ ուներ։ Մինչև 1988 թվականը կրճատված էր սննդի չափաքանակը։ Դատապարտյալներին սնունդ տրվել է օրումեջ, որի համար տուգանային մեկուսարանները բանտարկյալների շրջանում կոչվել են «սովից խոշտանգում»։ Մեկուսարանում գտնվող բանտարկյալներին թույլ չի տրվել զբոսնել, նրանց չեն տրվել անկողնային սպիտակեղեն, ներքնակ։ Հիմնական հագուստը վերցվել է բանտարկյալներից և նրանց հատկացվել է հատուկ բանբակյա համազգեստ։ Այս իրավիճակը տևել է մինչև 1992 թվականը, նոր քրեական օրենսդրության ընդունումից հետո վերացվել են բազմաթիվ սահմանափակումներ։

## Ծանոթագրություններ

## Արտաքին հղումներ
* Штрафной изолятор — статья из юридической энциклопедии.
* Штрафной изолятор (ШИЗО) — статья из юридического словаря.

Կատեգորիա:Բանտեր
Feel Good Time

«**Feel Good Time**» (), Փինքի երգը, որում մասնակցություն է ունեցել Ուիլյամ Օրբիթը։ Երգը եղել է 2003 թվականի *[[Չարլիի հրեշտակները 2։ Միայն առաջ]]* ֆիլմի սաունդթրեքը և հետագայում ընդգրկվել է Փինքի երրորդ *[[Try This]]* ալբոմի ոչ-ամերիկյան տարբերակում։ Այն հասել է 60-րդ հորիզոնականին ամերիկյան ''Billboard'' Hot 100–ում և 3-րդ հորիզոնականին՝ UK singles chart-ում։

Երգն ի սկզբանե գրվել և ձայնագրվել է Բեք Հենսենի և Ուիլյամ Օրբիթի կողմից՝ Բեքի երգը դարձնելու մտադրությամբ, սակայն այն բանից հետո, երբ Փինքը ցանկացել է երգել այդ երգը, Բեքն այն նվիրել է նրան։ Բեքի վոկալը և կիթառը հեռացվել և փոխարինվել են Փինքի վոկալով։ Բեքի օրիգինալ տարբերակը երգվել է Օրբիթի ռադիոշոուում և այդ ժամանակից ի վեր երբեք պաշտոնապես չի թողարկվել, այն կարելի է գտնել ֆայլերի փոխանակման ծրագրում։

## Կոմպոզիցիաների ցանկ
# «Feel Good Time» (Սիլգլի տարբերակ)՝ 3:42
# «Feel Good Time» (D-Bop’s Full Throttle Mix)՝ 7:58
# «Feel Good Time» (Boris & Beck’s Massive Vocal)՝ 8:05

## Մրցանակներ
«Feel Good Time»-ը Գրեմմի մրցանակի է առաջադրվել ''«Լավագույն համատեղ վոկալ փոփ կատարում»։

## Հիթ-շքերթներ

## Հավաստագրում

## Ծանոթագրություններ

Կատեգորիա:Երգեր այբբենական կարգով
TBC Bank

**TBC Bank** բանկ Վրաստանում, գլխավոր գրասենյակը տեղակայված է Թբիլիսիում (Մարջանաշվիլի փողոց 7)։ *TBC Bank* անվանումը այն անվանման արտացոլումն է, որը բանկը կրում էր 1992 թվականին՝ Tbilisi Business Centre (Թբիլիսիի բիզնես կենտրոն)։

## Պատմություն
աջից|300px|Բանկի գրասենյակը Թբիլիսիում
TBC Bank բանկի պատմությունը սկսվում է 1992 թվականից, վրացի բիզնեսմեններ Մամուկա Խազարձեն և Բադրի Ջափարիձեն մի շարք ընկերների հետ հիմնադրեցին «Tbilisi Business Centre», կամ կրճատ «TBC» անվանումով բանկ։ Բանկը ստեղծման պահին ունեցել է 500$ կապիտալ։ Այս գումարը մինիմալ թույլատրելի չափն էր 1990-ականներին Վրաստանում բանկ հիմնելու համար։ 1993 թվականի հունվարի 20-ին բանկը լիցենզիա ստացավ NBG-ի կողմից, իսկ նույն թվականի մայիսին ստացավ մեկ այլ լիցենզիա, որը բանկին թույլ տվեց կատարել միջազգային գործարքներ։

1995 թվականին բանկում կար մեկ բաժին, որտեղ աշխատում էր 29 աշխատակից, իսկ ընդհանուր ակտիվները կազմում էին 1,4 մլն $: Վախթանգ Բուցիրիձեն, ով բանկի աշխատանքներին էր միացել 1993 թվականին երկու տարի անց դարձավ TBC բանկի գործադիր տնօրենը (CEO):

2014 թվականի հունիսի հունիսի 11-ին Լոնդոնի ֆոնդային բոսան (London Stock Exchange) TBC Bank-ին հրավիրեց մասնակցելու գլոբալ ավանդների տրամադրման միջոցառմանը։ Բանկը ստացավ 239 մլն $ Նախանական հանրային առաջարկի համար (IPO):

## Գործնական գործողություններ
### Constanta բանկ
TBC Bank-ը միանալով միկրոֆինանսական գործողությունների ձեռք բերեց «Constanta» բանկի 80 %-ը։ Հետագայում 2014 թվականին TBC-ն աբողջությամբ գնեց այդ բանկը։

### TBC լիզինգ
2004 թվականի հունվարին բանկը հիմնել է TBC լիզինգ-ը 500 հազար լարի արժեքով։

### TBC Kredit
2007 թվականի վերջին TBC Kredit-ը ձեռք է բերել SOA Kredit ընկերության 75 %-ը, որն սկսած 1999 թվականից Ադրբեջանի հետ վարկային գործարքներ էր իրականացնում։

### TBC Invest
2011 թվականի սկզբին հիմնադրվեց «TBC Invest»-ը։ Այս ընկերությունը աշխատում է իսրայելական շուկայում։

## Բարեգործություն
TBC Bank-ը հիմնադրեց TBC ֆոնդը, որը 2008 թվականին օգնել է Հյուսիսային Օսեթիայի զինված հակամարտության ժամանակ տուժածներին։ Բանկը նաև հիմնել է 5 մլն դոլլար կապիտալով ֆոնդ, որը հետագայում ավելացրել է 3 մլն դոլարով։

TBC Bank-ը նաև ամենամյա «SABA» գրական մրցանակաբաշխության համահիմնադիրներից է, որը 2003 թվականից պագևատրում է լավագույն գրական ստեղծագործությունների հեղինակներին։

## Առցանց բանկային ծառայություններ
TBC-ը մի քանի տարի շարունակ (2012—2015) մրցանակ է ստացել Արևելյան Եվրոպայում առցանց բանկային ծառայությունների ոլորտում լավագույնը լինելու համար։

## Ծանոթագրություններ

Կատեգորիա:1992 հիմնադրված բանկեր
Կատեգորիա:Բանկեր այբբենական կարգով
Յոժեֆ Անթալ

**Յոժեֆ Անթալ** (, ), հունգարացի քաղաքական գործիչ, Հունգարիայի վարչապետը 1990-1993 թվականներին։

## Կենսագրություն
Սերում է ազնվական ընտանիքից։ Նրա հայրը՝ Յոժեֆ Անթալ ավագը, փոքր տերերի անկախ կուսակցության ականավոր անդամ էր և մի շարք նախարարությունների պաշտոնյա, որը համակարգում էր Հունգարիայում ապրուստի նվազագույն հաշվարկի առաջին հաշվարկը։

Ավարտել է Բուդապեշտի համալսարանը, որտեղ սովորել է հունգարերեն լեզու և գրականություն, ինչպես նաև պատմություն և արխիվագիտություն։ Որոշ ժամանակ աշխատել է որպես արխիվագետ պետական արխիվում և ուսուցիչ դպրոցում, սակայն 1956 թվականի ապստամբությանը մասնակցելու պատճառով (նա ղեկավարում էր հեղափոխական խորհուրդը դպրոցում, մասնակցել է փոքր տերերի անկախ կուսակցության վերականգնմանը և քրիստոնեական երիտասարդության միության հիմնադրմանը) զրկվել է աշխատանքից։ Դրանից հետո գրադարանավար է աշխատել երկու տարի, ուսումնասիրել է բժշկության պատմությունը։ 1974 թվականից եղել է Զեմելվեյսի բժշկության պատմության թանգարանի տնօրենը։

200px|մինի|ձախից|Անթալի ելույթը, 1990 թվական
80-ական թվականների վերջում դարձավ Հունգարական Ժողովրդավարական ֆորումի ակտիվիստն ընդդիմադիր կոմունիստական կառավարությանը, իսկ շուտով նաև նրա առաջնորդը։ 1990 թվականի խորհրդարանական ընտրություններում ԴԴԿ հաղթանակից հետո դարձավ Հունգարիայի Ժողովրդավարական Հանրապետության առաջին վարչապետը՝ գլխավորելով աջ կենտրոնամետ կոալիցիան։ Այդ պաշտոնում բարեփոխումներ է իրականացրել տնտեսական և հասարակական կյանքի ազատականացման ուղղությամբ։ ԴՖ-ում կառավարության և նրա դաշնակիցների գլխավոր գերակայությունները հայտարարվեցին շուկայական տնտեսությունն ու մասնավոր սեփականությունը, իրականացվեց սեփականաշնորհում։ Սակայն բարեփոխումներն ուղեկցվել են տնտեսական դժվարություններով.աճել է գործազրկությունը, նվազել է կենսամակարդակը, արժեզրկվել է ֆորինտը, խնդիրներ են առաջացել ԱՄՀ-ի հետ։

Մահացել է 1993 թվականի դեկտեմբերի 12-ին՝ քաղցկեղից։ Նրա իրավահաջորդը դարձավ կուսակից Պետեր Բորոշը։

## Ծանոթագրություններ

## Արտաքին հղումներ
* 

Կատեգորիա:Բուդապեշտի համալսարանի շրջանավարտներ
Կատեգորիա:Հունգարիայի վարչապետներ
Կատեգորիա:Քաղցկեղից մահացածներ
Կատեգորիա:Հունգարացի պատմաբաններ
Կատեգորիա:Հունգարիայի քաղաքական գործիչներ
Կատեգորիա:Կուսակցությունների առաջնորդներ
Կատեգորիա:Հունգարացի մանկավարժներ
Գըրլ բենդ

մինի|«Էնդրյուս քույրեր» () խումբը, 1952
**Գըրլ բենդ** (), վոկալային փոփ-խումբ, որը կազմված է երեք կամ ավելի աղջիկներից։ Սովորաբար մասնակիցները չեն նվագում ո՛չ երաժշտական գործիքների վրա, ո՛չ տաղավարներում, ո՛չ համերգների ժամանակ, չնայած լինում են նաև բացառություններ։

Հաճախ «գըրլ բենդը» համարվում է պրոդյուսերի ստեղծածը, որը տատանվում է որոշակի կոնցեպցիայում, իսկ հետո ընտրում է անդամներին լսումների միջոցով։ Չնայած աղջիկները կարող են նաև ինքնուրույն ստեղծել խմբեր, իսկ հետո համագործակցել երգի հեղինակի և երաժշտական պրոդյուսերի հետ` հիթ ստեղծելու նպատակով։

Երաժշտական ինդուստրիայի զարգացման և ռադիոյի հեռարձակման ընդլայնման հետ՝ խմբերի քանակն ավելացել է, որոնցից է օրինակ՝ Andrews Sisters-ը։ Ավելի ուշ 1950-ականներից և ավելի վաղ 1960-ականներին կանանց խմբերի առաջացումը դարձել է հզոր ուժ, 750 տարբեր կանացի խմբեր թողարկել են երգեր, որոնք հետո հայտնվել են ԱՄՆ-ի և Մեծ Բրիտանիյաի հի-շքերթներում՝ 1960-ից 1966 թվականներն ընկած ժամանակահատվածում։ The Supremes-ը թողարկել է 12 սինգլ, որոնք ներառվել են ''Billboard'' Hot 100 հիթ-շքերթի առաջին հորիզոնականում, մինչ այն պահը, երբ ի հայտ եկավ the Beatles խումբը։

## Տես նաև
* Բոյ-բենդ

## Ծանոթագրություններ

## Գրականություն
* Greig, Charlotte. *Will you still love me tomorrow?: girl groups from the 50s on.* Virago, 1989. ISBN 1-85381-002-9, ISBN 978-1-85381-002-2

## Արտաքին հղումներ
* Evolution Of Girl Groups - Citizen Queen. youtube.com

Կատեգորիա:Երաժշտական խմբեր
Կատեգորիա:Երաժշտական խմբերի տեսակներ
Կատեգորիա:Երաժշտական ոճեր
Կատեգորիա:Վոկալ երաժշտություն
Յան Հյոն Սոկ

**Յան Հյոկ Սոկ** (, ), հարավկորեացի երգիչ, երգերի հեղինակ, «Seo Taiji & Boys» խմբի անդամ։ YG Entertainment-ի հիմնադիրն է, սեփականատերն ու գլխավոր գործադիր տնօրենը։

## Seo Taiji & Boys
Seo Taiji & Boys խումբը ձևավորվել է 1991 թվականին՝ Սո Տխեդջիի, Լի Չժունոյի և Յան Հյոն Սոկի կողմից։ Խումբը մեծ ազդեցություն է ունեցել կորեական երաժշտական ինդուստրիայում և հանրաճանաչություն է ձեռք բերել «*I Know*» () սինգլի շնորհիվ։ Տարբեր ալբոմներ քննադատվել են, հատկապես «*Regret of the Times*» () երգը, սակայն երկրպագուների պատասխան գործողությունների արդյունքում՝ 1996 թվականին նախնական գրաքննության մասին օրենքը վերացել է։ Խումբը լուծարվել է 1966 թվականին, իսկ անդամներից յուրաքանչյուրը զբաղվել է անհատական գործունեությամբ։

## YG Entertainment

1998 թվականին Յան Հյոն Սոկը հիմնադրել է YG Entertainment-ը և թողարկել իր առաջին սոլո ալբոմը, որի երգերից մեկը գրել է Սո Տհեջին։ Դա եղել է նրանց առաջին համագործակցությունը՝ խմբի փլուզումից հետո։ Յան Հյոն Սոկը սեփական գործակալությամբ զբաղվում է առավել հայտնի արտիստների պրոդյուսերությամբ, որոնցից առավել հայտնի են *Jinusean*-ը, Epik High-ը, *1TYM*-ը, *Se7en*-ը, Gummy-ն, BIGBANG-ը, 2NE1-ը և PSY-ը։ Իսկ նոր համալրում կարելի է համարել Լի Հաին, Akdong Musician-ը, WINNER-ը, iKON-ը, Blackpink-ը և Treasure-ը։ 2019 թվականի հունիսի 14-ին Յան Հյոն Սոկը իր եղբոր հետ լքել է ընկերությունը։

## Անձնական կյանք
2010 թվականի մարտին հայտնի է դարձել, որ Յան Հյոն Սոկն արդեն ինը տարի է հանդիպում է «Swi Տ.» խմբի նախկին մասնակցի՝ Ին Չժուի հետ, որը տասներկու տարով փոքր է իրենից։ 2010 թվականի օգոստոսի 5-ին ծնվել է նրանց առաջին աղջիկ երեխան, որի անունն է Յան Յու Չժին։ 2011 թվականի դեկտեմբերին հայտարարվել է, որ ընտանիքում համալրում է սպասվում։ Ապրիլի վերջին ծնվել է որդին, որն ինչպես հայտարարվել է հպարտ հոր կողմից, կդառնա YG Entertainment-ի ժառանգորդը։

## Սկավառակագրություն
### Ստուդիական ալբոմներ
* Yang Hyun Seok (1998)

### Seo Taiji & Boys-ի սկավառակագրություն
#### Ալբոմներ
* Seotaiji and Boys (1992)
* Seotaiji and Boys II (1993)
* Seotaiji and Boys III (1994)
* Seotaiji and Boys IV (1995)

#### Կենդանի համերգներ
* Taiji Boys '95 다른 하늘이 열리고 (Farewall to sky) (1995)
* Seotaiji and Boys '93 마지막축제 (Last Festival) (1994)
* Taiji Boys Live & Techno Mix (1992)

#### Սինգլներ
* Seotaiji and Boys Goodbye Best Album (1996)
* Sidae-Yoogam [시대유감-時代遺憾 Regret of the Times] (1996)

## Ծանոթագրություններ

## Արտաքին հղումներ
* Յան Հյոն Սոկի պաշտոնական կայք
* YG Entertainment-ի պաշտոնական կայք 

Կատեգորիա:Հարավկորեացի երգիչներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի երգահաններ
Կատեգորիա:Հարավկորեացի երաժիշտներ
Կատեգորիա:Երաժշտական պրոդյուսերներ
Բախտիյար Ահմեդով

**Բախտիյար Շահաբուտդինովիչ Ահմեդով** (, ), ազատ ոճի ըմբիշ, 2008 թվականի Օլիմպիական խաղերի չեմպիոն, Ռուսաստանի երկակի չեմպիոն, Եվրոպայի առաջնության մրցանակակիր։

## Կենսագրություն
Բախտիյար Ահմեդովը ծնվել է 1987 թվականի օգոստոսի 5-ին Դաղստանի ԻԽՍՀ Բույնակսկի շրջանի Նիժնեե Կազանիշչե գյուղում։ Ստորին Կազանիշե, Բուինակսկի շրջան։ Ազգությամբ կումիկ է։ Իր մարզական կարիերան ավարտել է 2012 թվականին։

Ավարտել է Ռոստովի պետական համալսարանը։

2013 թվականի փետրվարի 17-ին Մախաչկալայում հոսպիտալացվել է որովայնի շրջանում հրազենային վնասվածքով։ Դաղստանի ըմբշամարտի ֆեդերացիայի տեղեկատվության համաձայն՝ Ահմեդովը պատահաբար կրակել է ինքն իր վրա՝ ավտոմեքենա վարելիս ձեռքը վերցնելով ատրճանակը։ Վիրահատության արդյունքում գնդակը դուրս է բերվել։

### Դոպինգային սկանդալ և Օլիմպիական խաղերի ոսկին
2016 թվականի օգոստոսի 29-ին ազատ ոճի ըմբիշ Արթուր Թայմազովը, որին Բախտիյարը պարտվել էր 2008 թվականի Պեկինի Ամառային օլիմպիական խաղերի եզրափակիչում, պաշտոնապես զրկվել է ոսկե մեդալից և օլիմպիական չեմպիոնի կոչումից ՄՕԿ-ի դոպինգ թեստերի ձախողման պատճառով։ Արդյունքում ոսկին շնորհվել է Բախտիյար Ահմեդովին, և 2018 թվականի դեկտեմբերի 2-ին Մոսկվայում նա ստացել է 2008 թվականի Օլիմպիական աղերի ոսկե մեդալը։

## Պարգևներ և կոչումներ
* Ռուսաստանի սպորտի վաստակավոր վարպետ
* «Հայրենիքին մատուցած ծառայությունների համար» II աստիճանի մեդալ – *ֆիզիկական կուլտուրայի և սպորտի զարգացման գործում ունեցած մեծ ավանդի, 2008 թվականին Պեկինում 29-րդ Օլիմպիական խաղերում ցույց տված մարզական բարձր ձեռքբերումների համար* (2009)

## Ծանոթագրություններ

## Արտաքին հղումներ
* 
* Բախտիյար Ահմեդովի էջը International Wrestling Database կայքում  
* Բախտիյար Ահմեդովի էջը Ռուսաստանի սպորտային ըմբշամարտի ֆեդերացիայի կայքում 

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Ռուս ըմբշամարտիկներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Իրինա Բլիզնովա

**Իրինա Յուրևնա Բլիզնովա** (, ), ռուս հանդբոլիստ, Ռուսաստանի հավաքականի խաղացող և նախկին ավագ, Ռուսաստանի սպորտի վաստակավոր վարպետ։ 2016 թվականի Օլիմպիական խաղերի չեմպիոն, 2008 թվականի Պեկինի Օլիմպիական խաղերի արծաթե մեդալակիր։ Տոլյատիի տնտեսա-տեխնոլոգիական քոլեջի (ՏԵՏԿ) «Ֆիզիկական կուլտուրա» մասնագիտության առաջատար մասնագետ։ «Готов к труду и обороне» դեսպան Սամարայի մարզում։ Տոլյատիի քաղաքային շրջանի ղեկավարի խորհրդական սպորտի հարցերով։

## Կենսագրություն
Իրինա Բլիզնովան ծնվել է 1986 թվականի հոկտեմբերի 6-ին Կրասնոդարում։ Հանդբոլով զբաղվել սկսել է ութ տարեկանում տեղի օլիմպիական ռեզերվի մանկապատանեկան մարզադպրոցում։ Իրինայի առաջին մարզիչները եղել են Սերգեյ և Իրինա Կոսերը։ Կարիերայի մեծ մասն Իրինա Բլիզնովան անցկացրել է «Լադա» ակումբում, թիմի կազմում նվաճել է մի շարք տիտղոսներ։  Ռուսաստանի հավաքականի կազմում 2005 և 2007 թվականներին դարձել է աշխարհի չեմպիոն, իսկ 2016 թվականին դարձել է Օլիմպիական խաղերի չեմպիոն։ Ռիո դե Ժանեյրոյում տարած հաղթանակից հետո հայտարարել է կարիերան ավարտելու մասին։ 2019 թվականի մայիսին հայտարարել է մարզական կարիերան շարունակելու մասին և նոր պայմանագիր է կնքել «Լադա» հանդբոլի ակումբի հետ։

## Անձնական կյանք
Ավարտել է Տոլյատիի պետական համալսարանը։  Ամուսինը Ալեքսանդր Սմիրնովն է։ Ունի երկու երեխա։

## Ձեռքբերումներ

* Ռուսաստանի աղջիկների առաջնության չեպիոն – 2001
* Եվրոպայի պատանեկան առաջնության չեմպիոն – 2003, 20004
* Աշխարհի երիտասարդական առաջնության չեմպիոն – 2005
* Աշխարհի չեմպիոն – 2005, 2007
* Ռուսաստանի չեմպիոն – 2005, 2006, 2008
* Եվրոպայի առաջնության արծաթե մեդալակիր – 2006
* Ռուսաստանի գավաթակիր – 2006
* Աշխարհի գավաթակիր – 2007
* Չեմպիոնների լիգայի արծաթե մեդալակիր – 2007
* Ռուսաստանի առաջնության արծաթե մեդալակիր – 2007
* Օլիմպիական խաղերի արծաթե մեդալակիր – 2008
* Եվրոպայի հանդբոլի ֆեդերացիայի գավաթի դափնեկիր – 2012
* Օլիմպիական խաղերի չեմպիոն – 2016

## Պարգևներ և կոչումներ

* Ռուսաստանի սպորտի վաստակավոր վարպետ
* «Հայրենիքին մատուցած ծառայությունների համար» II աստիճանի մեդալ (2 օգոստոսի, 2009) – *ֆիզիկական կուլտուրայի և սպորտի զարգացման գործում ունեցած մեծ ավանդի, 2008 թվականին Պեկինում 29-րդ Օլիմպիական խաղերում ցույց տված մարզական բարձր ձեռքբերումների համար*
* Բարեկամության շքանշան (25 օգոստոսի, 2016 թվական) – *2016 թվականին Ռիո դե Ժանեյրոյի 31-րդ Օլիմպիական խաղերում ցույց տված մարզական բարձր ձեռքբերումների համար, հաղթանակի նկատմամբ կամք և նպատակասլացություն ցուցաբերելու համար*

## Ծանոթագրություններ

## Արտաքին հղումներ

* Анкета игрока на сайте ГК «Лада»
* Իրինա Բլիզնովա  – օլիմպիական վիճակագրությունը Sports-Reference.com կայքում 

Կատեգորիա:Ռուս հանդբոլիստուհիներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Ռուսաստանի սպորտի վաստակավոր վարպետներ
Կատեգորիա:Ռուս օլիմպիական չեմպիոններ‎
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2008 թվականի Ամառային օլիմպիական խաղերի արծաթե մեդալակիրներ
Բալինտ Մադյար

**Բալինտ Մադյար** (, ), հունգարացի քաղաքական գործիչ, սոցիոլոգ, խորհրդարանի պատգամավոր և նախարար։ Ազատ դեմոկրատների դաշինքի (SzDSz) հիմնադիրներից մեկը։

Նրա «Magyar polip — A posztkommunista maffiaállam» (2013) գիրքը ժամանակակից Հունգարիան նկարագրում է որպես մաֆիայի պետություն։

## Կենսագրություն
1977 թվականին ավարտել է Բուդապեշտի համալսարանի սոցիոլոգիայի և պատմության դասընթացները։ 1977-1990 թվականներին աշխատել է համալսարանում որպես դասախոս։

Ազատ դեմոկրատների դաշինքի համահիմնադիրն է։ Այդ կուսակցության ցուցակով 1990 թվականին առաջին անգամ ընտրվել է Ազգային ժողով։ Վերընտրվել է 1994, 1998, 2002 և 2006 թվականներին։ 1996 թվականի հունվարից մինչև 1998 թվականի հուլիսը եղել է կրթության և մշակույթի նախարար, 2002 թվականի մայիսից մինչև 2006 թվականի հունիսը կրկին գլխավորել է Կրթության նախարարությունը։ 2007 թվականի հունվարից մինչև 2008 թվականի ապրիլը զբաղեցրել է վարչապետի գրասենյակի պետական քարտուղարի պաշտոնը, որը պատասխանատու է զարգացման քաղաքականության համար։

2008-2012 թվականներին ընդգրկվել է նորարարությունների և տեխնոլոգիաների եվրոպական ինստիտուտի կառավարիչների խորհրդի կազմում։

## Աշխատանքներ
* Magyar Bálint. Magyar polip – a posztkommunista maffiaállam։ [уг.]. — Noran Libro. — 2013. — 426 p. — ISBN 9786155274497.
* Мадьяр, Балинт. Анатомия посткоммунистического мафиозного государства։ На примере Венгрии / пер. с венг. П. Борисова.. — Новое литературное обозрение. — М., 2016. — 392 с. — ISBN 978-5-4448-0564-0.

## Ծանոթագրություններ

## Արտաքին հղումներ
* Հետկոմունիստական մաֆիոզ պետության անատոմիան՝ Հունգարիայի օրինակով  // Esquire.ru
* "Полипбюро", его боссы и слуги // Радио Свобода. — 09.09.2016
* hungarlingva biografio
* hungarlingva biografio kun foto
* Magyar Bálint. Dunaapáti 1944–1958, dokumentumszociográfia I-III. kötet, Művelődéskutató Intézet és Szövetkezeti Kutató Intézet, Budapest, 1986, ISBN 9635211317

Կատեգորիա:Բուդապեշտի համալսարանի շրջանավարտներ
Կատեգորիա:Հունգարացի մանկավարժներ
Կատեգորիա:Հունգարացի պատմաբաններ
Կատեգորիա:Հունգարիայի քաղաքական գործիչներ
Կատեգորիա:Հունգարացի սոցիոլոգներ
Լի Կյու Հան

**Լի Կյու Հան** (), հարավկորեացի դերասան։ Նրա առաջնախաղը տեղի է ունեցել 1998 թվականին, բայց հանդիսատեսի ուշադրությունը առաջին անգամ գրավել է 2005 թվականին, *Իմ սիրելի Սամ Սուն* ռոմանտիկ կատակերգությունում, խաղալով գլխավոր հերոսուհու նախկին ընկերոջ դերը։ Ավելի ուշ նա խաղում է ավելի բարձր մակարդակի երկրորդական դերեր *Ինչպես որ լինի, թող լինի* (2007), *Ժպիտ, Դու* (2009) և *Սիրուն բոլորն են ենթարկվում* (2010) հեռուստասերիալներում։ Դրանից հետ Լին գլխավոր դերեր է կատարում *Հարսանիքի գծապատկեր* (2012), *Ընտանիքի ծնունդ* (2012) և *Միայն սեր* (2014) հեռուստատեսային դրամաներում։ Մասնակցությունը վարիետե-ռեալիթի շոուերին, ինչպիսին է 2015 թվականի *Իրական տղամարդ* շոուի 2-րդ եթերաշրջանը, նրան ավել մեծ ճանաչում բերեցին։ Նա նաև հայտնի է Բակ Սոկի դերով 2015–2016 թվականների *Ես սիրեցյալ ունեմ* դրամա սերիալում։

## Ֆիլմագրություն
### Հեռուստասերիալներ

### Ֆիլմ

### Վարիետե շոու

### Երաժշտական տեսահոլովակներ

## Մրցանակներ և անվանակարգեր

## Ծանոթագրություններ

## Արտաքին հղումներ
* Lee Kyu-han Family Actors Entertainment-ում
* Lee Kyu-han Fan Cafe Daum-ում
* 

Կատեգորիա:1980 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Օգոստոսի 4 ծնունդներ
Ալեքսանդրա Պացկևիչ

**Ալեքսանդրա Վյաչեսլավովնա Պացկևիչ** (, ), ռուս գեղալողորդուհի, Օլիմպիական խաղերի կրկնակի չեմպիոնուհի (2012 և 2016), աշխարհի 13-ակի և Եվրոպայի քառակի չեմպիոնուհի։ Հանդես է եկել զույգերի, խմբային և համակցված ծրագրերում։

## Մարզական կարիերա
Անդորրա լա Վելյայում Ալեքսանդրա Պացկևիչը Ռուսաստանի թիմի կազմում հաղթել է Եվրոպայի չեմպիոնների գավաթի խաղարկության եզրափակչի թիմային ծրագրում։

2009 թվականին Ալեքսանդրա Պացկևիչը Ռուսաստանի գեղալողի հավաքականի կազմում դարձել է աշխարհի երկակի չեմպիոն։ Նախ նա Անժելիկա Տիմանինայի, Աննա Նասեկինայի, Դարյա Կորոբովայի, Ալլա Շիշկինայի, Վիկտորյա Շեստակովիչի, Ելիզավետա Ստեպանովայի և Սոֆյա Վոլկովայի հետ գրավել է առաջին տեղը տեխնիկական ծրագրում, ապա Անաստասիա Դավիդովայի, Նատալյա Իշչենկոյի, Անժելիկա Տիմանինայի, Աննա Նասեկինայի, Դարյա Կորոբովայի, Սվետլանա Ռոմաշինայի և Ալլա Շիշկինայի հետ հաղթել է ազատ ծրագրո։

2010 թվականի Եվրոպայի առաջնությունում, որ անցկացվել է Բուդապեշտում, Ալեքսանդրա Պացկևիչը նվաճել է երկու ոսկե մեդալ՝ հաղթելով խմբերի և համակցված ծրագրերում։

2012 թվականին Ալեքսանդրա Պացկևիչը Ռուսաստանի թիմի կազմում դարձել է Լոնդոնի Օլիմպիական խաղերի չեմպիոն։

2013 թվականին Կազանում անցկացվող ամառային Ունիվերսիադայում Ալեքսանդրա Պացկևիչը նվաճել է երկու ոսկե մեդալ՝ հաղթելով խմբերի և համակցված ծրագրերում։

Նույն թվականին Բարսելոնայում անցկացված աշխարհի առաջնությունում Ալեքսանդրա Պացկևիչը դարձել է աշխարհի չեմպիոն խմբերի ու համակցված մրցություններում։

2016 թվականին նույնպես Ռուսաստանի թիմի կազմում Ալեքսանդրա Պացկևիչը նվաճել է իր երկրորդ օլիմպիական ոսկե մեդալը Ռիո դե Ժանեյրոյում անցկացված Օլիմպիական խաղերում։

## Պարգևներ և կոչումներ
* Պատվո շքանշան (25 օգոստոսի, 2016 թվական) – *2016 թվականին Ռիո դե Ժանեյրո քաղաքում (Բրազիլիա) 31-րդ Օլիմպիական խաղերում ունեցած մարզական բարձր ձեռքբերումների, հաղթանակի նկատմամբ կամք և նպատակասլացություն ցուցաբերելու համար*
* Բարեկամության շքանշան (13 օգոստոսի, 2012 թվական) – *ֆիզիկական կուլտուրայի և սպորտի զարգացման գործում ունեցած մեծ ավանդի, 2012 թվականին Լոնդոնում (Մեծ Բրիտանիա) 30-րդ Օլիմպիական խաղերում ունեցած մարզական բարձր ձեռքբերումների համար*
* Ռուսաստանի սպորտի վաստակավոր վարպետ (5 ապրիլի, 2010 թվական)
* Ռուսաստանի Դաշնության նախագահի պատվոգիր (19 հուլիսի, 2013 թվական) – *2013 թվականին Կազանում անցկացված XXVII Համաշխարհային ամառային ունիվերսիադայում ցուցաբերած մարզական բարձր ձեռքբերումների համար*

## Ծանոթագրություններ

Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս գեղալողորդներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Դրամփյան

** Դրամփյան**, հայկական ազգանուն։

## Հայտնի կրողներ
* Խաժակ Դրամփյան (1923 – 2016), հասարակական-քաղաքական գործիչ, հանրապետության կառավարության Գազաֆիկացման գլխավոր վարչության պետ, ՀԽՍՀ Ավտոտրանսպորտի նախարարի տեղակալ, նախարար, Հայրենական պատերազմի մասնակից։ 
* Ռուբեն Գրիգորի Դրամբյան (1891 – 1991), արվեստաբան, ՀԽՍՀ արվեստի վաստակավոր գործիչ (1945)։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Մարիա Շուրոչկինա

**Մարիա Վլադիմիրովնա Շուրոչկինա** (, ), ռուս գեղալողորդ, 2016 թվականի Օլիմպիական խաղերի չեմպիոն, աշխարհի 11-ակի և Եվրոպայի հնգակի չեմպիոն։ Ռուսաստանի սպորտի վաստակավոր վարպետ։ Մարիա Շուրոչկինան Վլադիմիր և Օքսանա Շուրոչկինների դուստրն է, երգչուհի Նյուշայի կրտսեր քույրը։

## Կարիերա
2010 թվականին Մարիա Շուրոչկինան Եվրոպայի պատանեկան առաջնությունում նվաճել է երկու ոսկե մեդալ։

2012 թվականին մասնակցելով աշխարհի պատանեկան առաջնությանը՝ Մարիա Շուրոչկինան զբաղեցրել է չորրորդ տեղն  անհատական ծրագրի «ֆիգուրներ» նոր կատեգորիայում։

2013 թվականին Կազանում անցկացված ամառային Ունիվերսիադայում դարձել է չեմպիոն խմբային և համակցված ծրագրերում։

Նույն թվականին Բարսելոնայում անցկացված աշխարհի առաջնությունում Մարիա Շուրոչկինան դարձել է աշխարհի չեմպիոն խմբերի ու համակցված մրցություններում։

2016 թվականին Ռիո դե Ժանեյրոյում անցկացվող Օլիմպիական խաղերում Մարիա Շուրոչկինան Ռուսաստանի թիմի կազմում նվաճել է ոսկե մեդալ։

Մարիա Շուրոչկինան սովորել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական համալսարանում։

## Պարգևներ
* Ռուսաստանի սպորտի վաստակավոր վարպետ (31 դեկտեմբերի, 2013 թվական)
* Բարեկամության շքանշան (25 օգոստոսի, 2016 թվական) – *2016 թվականին Ռիո դե Ժանեյրո քաղաքում (Բրազիլիա) 31-րդ Օլիմպիական խաղերում ունեցած մարզական բարձր ձեռքբերումների, հաղթանակի նկատմամբ կամք և նպատակասլացություն ցուցաբերելու համար*
* Ռուսաստանի Դաշնության նախագահի պատվոգիր (19 հուլիսի, 2013 թվական) – *2013 թվականին Կազանում անցկացված XXVII Համաշխարհային ամառային ունիվերսիադայում ցուցաբերած մարզական բարձր ձեռքբերումների համար*

## Ծանոթագրություններ

## Արտաքին հղումներ
* Մարիա Շուրոչկինայի պաշտոնական կայքը
* 
* 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուս գեղալողորդներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ